section_heading: Povijest
paragraph_text: "Dancing in the Dark" bila je posljednja pjesma napisana i snimljena za album Born in the U.S.A. Springsteenovu producentu Jonu Landauu se svidio album, ali je za prvi singl htio siguran hit (onakav koji će biti svjež i odgovarajući Springsteenovu trenutnom raspoloženju jer je većina pjesama s albuma napisana dvije godine prije objavljivanja). Landau i Springsteen su se posvađali, ali je pjevač kasnije napisao "Dancing in the Dark" koja je bila rezultat njegove srditosti i frustracije oko završavanja albuma.